एएनएम आत्महत्या मामले में डॉक्टर को जेल
पिपरिया| सामुदायिक स्वास्थ्य केंद्र की एएनएम राधा श्रीवास की आत्महत्या मामले में आरोपी डॉ. डीडी राय को शनिवार शाम न्यायालय के आदेश पर 14 दिन की न्यायिक हिरासत में जेल भेज दिया गया। आरोपी डॉक्टर को एक दिन पहले ही घर से गिरफ्तार किया था। पुलिस प|ी मेघा व साले विभाष की तलाश में जुटी है।
स्टेशन रोड थाना प्रभारी एसएस चौहान ने बताया शाम 4 बजे आरोपी को कोर्ट में पेश किया गया। जहां से 7 जनवरी तक के लिए उपजेल भेज दिया गया है। वारंट कटने के बाद शाम 5 बजे डॉक्टर को जेल ले जाया गया। शुक्रवार को डॉ. राय ने प|ी मेघा और साले विभाष द्वारा राधा को परेशान करने की बात कबूली थी। इस दौरान दोनों पर ऑडियो, वीडियो जारी करने का संदेह भी जताया था। फिलहाल मेघा व विभाष की गिरफ्तारी नहीं हो सकी है। पुलिस उनकी तलाश में जुटी है।
पुलिस ने राधा का मोबाइल जब्त कर साइबर सेल में जांच के लिए भेज दिया है। डॉ. का मोबाइल की भी जब्त किया है। इसमें से भी सबूत जुटाने के प्रयास किए जाएंगे। अगर इसमें से कुछ सबूत हाथ लगे तो आराेपियों की मुश्किलें बढ़ सकती हैं। आत्महत्या को प्रेरित करने का मामले में आईटी संबंधी धाराओं की वृद्धि भी की जा सकती है। गौरतलब है कि एसएनसीयू में पदस्थ एएनएम राधा श्रीवास ने गुरुवार की सुबह क्लोरोक्वीन की 80 गोलियां खाकर आत्महत्या कर ली थी। राधा ने सुसाइड नोट में डॉ. राय, उनकी प|ी व साले की मानसिक प्रताड़ना से तंग आकर जान देने की बात लिखी थी। इसमें उसके वीडियो बनाकर बेचने का भी जिक्र था। घटना के पहले आरोपी डॉ. व राधा के संबंधों को लेकर पिक्चर व ऑडियो जारी हुआ था। साथ ही आगे और पिक्चर जारी करने की बात लिखी थी। इसी के चलते राधा परेशान हो उठी और मौत को गले लगा लिया।
hin_Deva hin_Deva hin_Deva hin_Deva